Κοινή θέση (ΕΚ) αριθ. 24/2003

που καθορίσθηκε από το Συμβούλιο στις 18 Φεβρουαρίου 2003

για την έκδοση του κανονισμού (ΕΚ) αριθ.…/2003 του Ευρωπαϊκού Κοινοβουλίου και του Συμβουλίου, της..., για την τροποποίηση του κανονισμού (ΕΚ) αριθ. 2223/96 του Συμβουλίου όσον αφορά τις προθεσμίες διαβίβασης των κύριων μακροοικονομικών μεγεθών των εθνικών λογαριασμών, τις παρεκκλίσεις σχετικά με τη διαβίβαση των κύριων μακροοικονομικών μεγεθών των εθνικών λογαριασμών και τη διαβίβαση των δεδομένων περί απασχόλησης σε μονάδες "ωρών εργασίας που πραγματοποιήθηκαν"

(2003/C 125 E/01)

(Κείμενο που παρουσιάζει ενδιαφέρον για τον ΕΟΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 285,

την πρόταση της Επιτροπής(1),

τη γνώμη της Ευρωπαϊκής Κεντρικής Τράπεζας(2),

Αποφασίζοντας σύμφωνα με τη διαδικασία του άρθρου 251 της συνθήκης(3),

Εκτιμώντας τα ακόλουθα:

(1) Ο κανονισμός (ΕΚ) αριθ. 2223/96 του Συμβουλίου της 25ης Ιουνίου 1996, περί του ευρωπαϊκού συστήματος εθνικών και περιφερειακών λογαριασμών της Κοινότητας(4), περιέχει το πλαίσιο αναφοράς για τα κοινά πρότυπα, ορισμούς, ταξινομήσεις και λογιστικούς κανόνες σύμφωνα με το οποίο τα κράτη μέλη καταρτίζουν τους λογαριασμούς τους για τις στατιστικές ανάγκες της Κοινότητας, με σκοπό τη λήψη συγκρίσιμων αποτελεσμάτων μεταξύ κρατών μελών.

(2) Η έκθεση της νομισματικής επιτροπής σχετικά με τις στατιστικές απαιτήσεις στην Οικονομική και Νομισματική Ένωση (ΟΝΕ), η οποία εγκρίθηκε από το Συμβούλιο Ecofin στις 18 Ιανουαρίου 1999, υπογράμμιζε ότι, για την ορθή λειτουργία της ΟΝΕ και της ενιαίας αγοράς, απαιτείται αποτελεσματική επίβλεψη και συντονισμός των οικονομικών πολιτικών, πράγμα που προϋποθέτει ένα περιεκτικό σύστημα στατιστικών πληροφοριών, που θα προσφέρει στους επιτελείς τα απαραίτητα δεδομένα, επί των οποίων θα βασίζουν τις αποφάσεις τους. Στην εν λόγω έκθεση τονιζόταν ότι η διάθεση τέτοιων πληροφοριών στην Κοινότητα αποτελεί θέμα υψηλής προτεραιότητας, ιδίως για τα κράτη μέλη που συμμετέχουν στη ζώνη του ευρώ.

(3) Η έκθεση επισήμαινε ότι η σύγκριση των αγορών εργασίας των κρατών αποκτά ιδιαίτερη σημασία στο πλαίσιο της ΟΝΕ.

(4) Για τη συγκέντρωση τριμηνιαίων στατιστικών για τη ζώνη του ευρώ, η προθεσμία διαβίβασης των κύριων μακροοικονομικών μεγεθών θα πρέπει να μειωθεί σε 70 ημέρες.

(5) Οι τριμηνιαίες και ετήσιες παρεκκλίσεις που έχουν χορηγηθεί στα κράτη μέλη και οι οποίες εμποδίζουν την επεξεργασία των κύριων μακροοικονομικών μεγεθών των εθνικών λογαριασμών για τη ζώνη του ευρώ και την Κοινότητα θα πρέπει να καταργηθούν.

(6) Το σχέδιο δράσης σχετικά με τις στατιστικές απαιτήσεις της Οικονομικής και Νομισματικής Ένωσης, που εγκρίθηκε από το Συμβούλιο Ecofin, στις 29 Σεπτεμβρίου 2000, χαρακτηρίζει ως προτεραιότητα τη διαβίβαση των στοιχείων περί απασχόλησης των εθνικών λογαριασμών σε μονάδες "ωρών εργασίας που πραγματοποιήθηκαν".

(7) Ζητήθηκε η γνώμη της επιτροπής στατιστικού προγράμματος και της επιτροπής στατιστικών για θέματα νομισματικά, χρηματοπιστωτικά και ισοζυγίου πληρωμών, σύμφωνα με το άρθρο 3 της απόφασης 89/382/ΕΟΚ, Ευρατόμ του Συμβουλίου(5) και της απόφασης 91/115/ΕΟΚ του Συμβουλίου(6), αντιστοίχως,

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Β του κανονισμού (ΕΚ) αριθ. 2223/96 τροποποιείται ως εξής:

1. το κείμενο που έπεται του τίτλου "Πρόγραμμα διαβίβασης στοιχείων των εθνικών λογαριασμών", τροποποιείται ως εξής:

α) το κείμενο για τη "Γενική επισκόπηση των πινάκων" αντικαθίσταται από το κείμενο του παραρτήματος I·

β) το κείμενο του πίνακα 1 "Κύρια μακροοικονομικά μεγέθη - τριμηνιαία και ετήσια στοιχεία" αντικαθίσταται από το κείμενο του παραρτήματος II·

2. το κείμενο που έπεται του τίτλου "Παρεκκλίσεις σχετικά με τους πίνακες που πρέπει να υποβληθούν στο πλαίσιο του ερωτηματολογίου 'ΕΣΟΛ 95 ανά χώρα'", αντικαθίσταται από το κείμενο του παραρτήματος III.

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

...

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ C 203 E της 27.8.2002, σ. 258.

(2) ΕΕ C 253 της 22.10.2002, σ. 14.

(3) Γνώμη του Ευρωπαϊκού Κοινοβουλίου της 24ης Σεπτεμβρίου 2002 (δεν έχει ακόμα δημοσιευθεί στην Επίσημη Εφημερίδα), κοινή θέση του Συμβουλίου της 18ης Φεβρουαρίου 2003 και απόφαση του Ευρωπαϊκού Κοινοβουλίου της...(δεν έχει ακόμα δημοσιευθεί στην Επίσημη Εφημερίδα).

(4) ΕΕ L 310 της 30.11.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 359/2002 του Ευρωπαϊκού Κοινοβουλίου και του Συμβουλίου (ΕΕ L 58 της 28.2.2002, σ. 1).

(5) ΕΕ L 181 της 28.6.1989, σ. 47.

(6) ΕΕ L 59 της 6.3.1991, σ. 19.

ΠΑΡΑΡΤΗΜΑ I

Τροποποιήσεις στον πίνακα "Γενική επισκόπηση των πινάκων" του παραρτήματος Β "Πρόγραμμα διαβίβασης στοιχείων των εθνικών λογαριασμών" του κανονισμού (ΕΚ) αριθ. 2223/96 (ΕΣΟΛ 95)

"ΠΡΟΓΡΑΜΜΑ ΔΙΑΒΙΒΑΣΗΣ ΣΤΟΙΧΕΙΩΝ ΤΩΝ ΕΘΝΙΚΩΝ ΛΟΓΑΡΙΑΣΜΩΝ

Γενική επισκόπηση των πινάκων

>ΘΕΣΗ ΠΙΝΑΚΑ>

t= περίοδος αναφοράς (έτος ή τρίμηνο)"

ΠΑΡΑΡΤΗΜΑ II

Τροποποιήσεις στον Πίνακα 1 "Κύρια μακροοικονομικά μεγέθη - τριμηνιαία και ετήσια στοιχεία" του παραρτήματος Β "Πρόγραμμα διαβίβασης στοιχείων των εθνικών λογαριασμών" του κανονισμού (ΕΚ) αριθ. 2223/96 (ΕΣΟΛ 95)

"Πίνακας 1 - Κύρια μακροοικονομικά μεγέθη - τριμηνιαία και ετήσια στοιχεία

>ΘΕΣΗ ΠΙΝΑΚΑ>

(x)= Σε πραγματικούς όρους."

ΠΑΡΑΡΤΗΜΑ III

Τροποποιήσεις στους πίνακες κατά χώρα του παραρτήματος Β "Παρεκκλίσεις σχετικά με τους πίνακες που πρέπει να υποβληθούν στο πλαίσιο του ερωτηματολογίου 'ΕΣΟΛ 95 κατά χώρα'" του κανονισμού (ΕΚ) αριθ. 2223/96 (ΕΣΟΛ 95)

"ΠΑΡΕΚΚΛΙΣΕΙΣ ΣΧΕΤΙΚΑ ΜΕ ΤΟΥΣ ΠΙΝΑΚΕΣ ΠΟΥ ΠΡΕΠΕΙ ΝΑ ΥΠΟΒΛΗΘΟΥΝ ΣΤΟ ΠΛΑΙΣΙΟ ΤΟΥ ΕΡΩΤΗΜΑΤΟΛΟΓΙΟΥ 'ΕΣΟΛ 95' ΑΝΑ ΧΩΡΑ

1. ΑΥΣΤΡΙΑ

1.1. Παρεκκλίσεις για πίνακες

>ΘΕΣΗ ΠΙΝΑΚΑ>

1.2. Παρεκκλίσεις για επιμέρους μεταβλητές/Τομείς στους πίνακες

>ΘΕΣΗ ΠΙΝΑΚΑ>

2. ΔΑΝΙΑ

2.1. Παρεκκλίσεις για πίνακες

>ΘΕΣΗ ΠΙΝΑΚΑ>

2.2. Παρεκκλίσεις για επιμέρους μεταβλητές/Τομείς στους πίνακες

>ΘΕΣΗ ΠΙΝΑΚΑ>

3. ΓΕΡΜΑΝΙΑ

3.1. Παρεκκλίσεις για πίνακες

>ΘΕΣΗ ΠΙΝΑΚΑ>

3.2. Παρεκκλίσεις για επιμέρους μεταβλητές/Τομείς στους πίνακες

>ΘΕΣΗ ΠΙΝΑΚΑ>

4. ΕΛΛΑΔΑ

4.1. Παρεκκλίσεις για πίνακες

>ΘΕΣΗ ΠΙΝΑΚΑ>

4.2. Παρεκκλίσεις για επιμέρους μεταβλητές/Τομείς στους πίνακες

>ΘΕΣΗ ΠΙΝΑΚΑ>

5. ΙΣΠΑΝΙΑ

5.1. Παρεκκλίσεις για πίνακες

>ΘΕΣΗ ΠΙΝΑΚΑ>

5.2. Παρεκκλίσεις για επιμέρους μεταβλητές/Τομείς στους πίνακες

>ΘΕΣΗ ΠΙΝΑΚΑ>

6. ΓΑΛΛΙΑ

6.1. Παρεκκλίσεις για πίνακες

>ΘΕΣΗ ΠΙΝΑΚΑ>

6.2. Παρεκκλίσεις για επιμέρους μεταβλητές/Τομείς στους πίνακες

>ΘΕΣΗ ΠΙΝΑΚΑ>

7. ΙΡΛΑΝΔΙΑ

7.1. Παρεκκλίσεις για πίνακες

>ΘΕΣΗ ΠΙΝΑΚΑ>

7.2. Παρεκκλίσεις για επιμέρους μεταβλητές/Τομείς στους πίνακες

>ΘΕΣΗ ΠΙΝΑΚΑ>

8. ΙΤΑΛΙΑ

8.1. Παρεκκλίσεις για πίνακες

>ΘΕΣΗ ΠΙΝΑΚΑ>

8.2. Παρεκκλίσεις για επιμέρους μεταβλητές/Τομείς στους πίνακες

>ΘΕΣΗ ΠΙΝΑΚΑ>

9. ΛΟΥΞΕΜΒΟΥΡΓΟ

9.1. Παρεκκλίσεις για πίνακες

>ΘΕΣΗ ΠΙΝΑΚΑ>

9.2. Παρεκκλίσεις για επιμέρους μεταβλητές/Τομείς στους πίνακες

>ΘΕΣΗ ΠΙΝΑΚΑ>

10. ΚΑΤΩ ΧΩΡΕΣ

10.1. Παρεκκλίσεις για πίνακες

>ΘΕΣΗ ΠΙΝΑΚΑ>

10.2. Παρεκκλίσεις για επιμέρους μεταβλητές/Τομείς στους πίνακες

>ΘΕΣΗ ΠΙΝΑΚΑ>

11. ΠΟΡΤΟΓΑΛΙΑ

11.1. Παρεκκλίσεις για πίνακες

>ΘΕΣΗ ΠΙΝΑΚΑ>

11.2. Παρεκκλίσεις για επιμέρους μεταβλητές/Τομείς στους πίνακες

>ΘΕΣΗ ΠΙΝΑΚΑ>

12. ΦΙΝΛΑΝΔΙΑ

12.1. Παρεκκλίσεις για πίνακες

>ΘΕΣΗ ΠΙΝΑΚΑ>

12.2. Παρεκκλίσεις για επιμέρους μεταβλητές/Τομείς στους πίνακες

>ΘΕΣΗ ΠΙΝΑΚΑ>

13. ΣΟΥΗΔΙΑ

13.1. Παρεκκλίσεις για πίνακες

>ΘΕΣΗ ΠΙΝΑΚΑ>

13.2. Παρεκκλίσεις για επιμέρους μεταβλητές/Τομείς στους πίνακες

>ΘΕΣΗ ΠΙΝΑΚΑ>

14. ΗΝΩΜΕΝΟ ΒΑΣΙΛΕΙΟ

14.1. Παρεκκλίσεις για επιμέρους μεταβλητές/Τομείς στους πίνακες

>ΘΕΣΗ ΠΙΝΑΚΑ>"

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 15 Μαΐου 2002, η Επιτροπή διαβίβασε στο Συμβούλιο πρόταση κανονισμού του Ευρωπαϊκού Κοινοβουλίου και του Συμβουλίου για τροποποίηση του κανονισμού (ΕΚ) αριθ. 2223/96 του Συμβουλίου όσον αφορά τις προθεσμίες διαβίβασης των κύριων μακροοικονομικών μεγεθών των εθνικών λογαριασμών, τις παρεκκλίσεις σχετκά με τη διαβίβαση των κύριων μακροοικονομικών μεγεθών των εθνικών λογαριασμών και τη διαβίβαση των δεδομένων περί απασχόλησης σε μονάδες "ωρών εργασίας που πραγματοποιήθηκαν".

2. Η προαναφερόμενη πρόταση βασίζεται στο άρθρο 285 της συνθήκης, σύμφωνα με το οποίο έχει εφαρμογή η διαδικασία συναπόφασης με το Ευρωπαϊκό Κοινοβούλιο η οποία προβλέπεται από το άρθρο 251 της συνθήκης.

3. Το Ευρωπαϊκό Κοινοβούλιο ενέκρινε την πρόταση της Επιτροπής χωρίς τροπολογίες, στις 24 Σεπτεμβρίου 2002.

4. Η Ευρωπαϊκή Κεντρική Τράπεζα εξέδωσε τη γνώμη της στις 3 Οκτωβρίου 2002.

5. Στις 18 Φεβρουαρίου 2003 το Συμβούλιο καθόρισε την κοινή θέση του σύμφωνα με το άρθρο 251 της συνθήκης.

II. ΣΤΟΧΟΣ ΤΗΣ ΠΡΟΤΑΣΗΣ

Οι στόχοι της πρότασης είναι τρεις:

- να μειωθεί η προθεσμία διαβίβασης των κύριων μακροοικονομικών μεγεθών των εθνικών λογαριασμών (τριμηνιαία και ετήσια στοιχεία) (πίνακας 1 του παραρτήματος Β του ΕΣΛ 95) από τέσσερις μήνες μετά το τέλος της περιόδου αναφοράς, σε 70 ημέρες μετά το τέλος της περιόδου αναφοράς,

- να καταργηθούν οι παρεκκλίσεις για τα κράτη μέλη, οι οποίες εμποδίζουν την επεξεργασία των κύριων μακροοικονομικών μεγεθών των τριμηνιαίων και ετήσιων εθνικών λογαριασμών για τη ζώνη του ευρώ και την Ευρωπαϊκή Ένωση,

- τα δεδομένα απασχόλησης των εθνικών λογαριασμών που διαβιβάζονται να εκφράζονται σε μονάδες "ωρών εργασίας που πραγματοποιήθηκαν".

Οι ανωτέρω στόχοι εντάσσονται στα πλαίσια του σχεδίου δράσης για τις στατιστικές απαιτήσεις της ΟΝΕ.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Η κοινή θέση του Συμβουλίου ακολουθεί εκ του σύνεγγυς την πρόταση της Επιτροπής, απομακρύνεται δε από αυτή μόνο για να εισαγάγει αυστηρό ελάχιστο όριο των αναγκαίων παρεκκλίσεων, ελλείψει των οποίων η εφαρμογή του κανονισμού στα κράτη μέλη θα ήταν ανέφικτη. Οι εν λόγω παρεκκλίσεις διατηρούνται στα ελάχιστα δυνατά όρια, ώστε να μην παρεμποδίζεται ο υπολογισμός των μεγεθών της ζώνης του ευρώ και της ΕΕ και να εξασφαλίζεται κατά τον τρόπο αυτό η επίτευξη του στόχου του κανονισμού το ταχύτερο δυνατό.

Με αίτημα της Γερμανίας, ο κανονισμός καταργεί επίσης ορισμένες παρεκκλίσεις για τη χώρα αυτή. Πράγματι, οι γερμανικές αρχές έχουν καταβάλει ιδιαίτερα σημαντικές προσπάθειες ώστε να υποβάλλουν τα στοιχεία που αφορούν οι παρεκκλίσεις, οι οποίες ως εκ τούτου καθίστανται περιττές.

Οι μεταβολές που εισήγαγε το Συμβούλιο έχουν ως εξής:

Η αιτιολογική σκέψη 2 αναφέρει πλέον τη νομισματική επιτροπή, αφού το όργανο αυτό είναι ο συντάκτης της εν λόγω έκθεσης.

Οι λοιπές μεταβολές αφορούν όλες το παράρτημα III, που εισάγει παρεκκλίσεις για τις περιπτώσεις κατά τις οποίες ένα κράτος μέλος δεν θα δυνηθεί να υποβάλει τα στοιχεία (εγκαίρως) μετά την έναρξη ισχύος του κανονισμού (επίσης καταργούνται ορισμένες παρεκκλίσεις για τη Γερμανία οι οποίες έχουν καταστεί περιττές):

Στον πίνακα 1.2 εισάγεται παρέκκλιση έως το 2005 υπέρ της Αυστρίας όσον αφορά τα στοιχεία περί απασχολήσεως ανάλογα με τις μονάδες ωρών εργασίας που πραγματοποιήθηκαν.

Στον πίνακα 3.1 καταργούνται οι παρεκκλίσεις που αφορούν τους αναδρομικούς υπολογισμούς των πινάκων 2, 3, 5, 8 και 11 και τον πίνακα με τα στοιχεία για τις σταθερές τιμές (πίνακας 21), καθότι η Γερμανία υποβάλλει ήδη όλα τα ανωτέρω στοιχεία.

Στον πίνακα 5.2 εισάγονται παρεκκλίσεις έως το 2005 υπέρ της Ισπανίας όσον αφορά τα τριμηνιαία και τα ετήσια στατιστικά στοιχεία για τις αγορές μείον πωλήσεις τιμαλφών.

Στον πίνακα 7.1 εισάγονται παρεκκλίσεις υπέρ της Ιρλανδίας όσον αφορά την πρώτη διαβίβαση των κύριων μακροοικονομικών μεγεθών σε t + 90 ημέρες το 2004 και σε t + 70 ημέρες το 2008.

Στον πίνακα 7.2 εισάγεται παρέκκλιση έως το 2005 υπέρ της Ιρλανδίας όσον αφορά τη διαβίβαση των στοιχείων σχετικά με τη δαπάνη τελικής κατανάλωσης ΜΚΙΕΝ.

Στον πίνακα 8.2 εισάγεται παρέκκλιση έως το 2004 υπέρ της Ιταλίας όσον αφορά τη διαβίβαση των στοιχείων περί απασχολήσεως ανάλογα με τις μονάδες ωρών εργασίας που πραγματοποιήθηκαν.

Στον πίνακα 9.1 εισάγονται παρεκκλίσεις υπέρ του Λουξεμβούργου όσον αφορά την πρώτη διαβίβαση των κύριων μακροοικονομικών μεγεθών σε t + 90 ημέρες το 2003 και σε t + 70 ημέρες το 2010.

Στον πίνακα 11.2 εισάγεται παρέκκλιση έως το 2007 υπέρ της Πορτογαλίας όσον αφορά τη διαβίβαση των στοιχείων περί απασχολήσεως ανάλογα με τις μονάδες ωρών εργασίας που πραγματοποιήθηκαν.

IV. ΣΥΜΠΕΡΑΣΜΑ

Το Συμβούλιο εκτιμά ότι οι τροποποιήσεις που έχουν εισαχθεί στην κοινή θέση είναι πλήρως ευθυγραμμισμένες με τους στόχους του προτεινόμενου κανονισμού. Περιορίζουν στο ελάχιστο δυνατό τις παρεκκλίσεις που απαιτούνται για την εφαρμογή του κανονισμού σε όλα τα κράτη μέλη, ενώ εξασφαλίζουν ότι η ποιότητα των μεγεθών δεν επηρεάζεται σε σημαντικό βαθμό από τυχόν αρνητικές επιπτώσεις και ότι τυχόν επιπτώσεις ήσσονος σημασίας είναι πρόσκαιρες.